
C V ) 

• PROPOSITIONUM THEOLOGICARUM 

IN D E X. 


DE DEO UNO. 

I. T) Rincipio Dei exsiste miam contra Atheos de- 

JL monstramus i ( adnotat. I. ) 

II. In plurium Deorum cultum nec aetates omnes, 
nec omnes aetatum omnium Nationes consensere • 

III. Duo illi Manichaeorum collaterales dissi- 
dentesque Dii fabulam offerunt a sapiente Homine 
plane contemnendam . 

IV. Deus Spiritus est a quavis corporea concre- 
tione immunis . 

V. Justorum animae nulla, peccati macula con- 
taminatae , simulatque corporeis liberantur vin- 
culis , in coelum migrant , ibique clara Dei vi- 
sione perfruuntur ; 

VI. Id, quod publicae Ecclesiae preces non ex- 
tenuant, sed luculenter demonstrant , ac prope- 
inodum clamant. 

VII. Sancti veteris Testamenti usqiie ad Chri- 
stum passum non modo a coelestibus sedibus exu- 
larunt , sed ipso quoque Divinae naturae adspcctu 
caruerunt . 

VIII. Porro Deus est perfectione infinitus . 

IX. --Eternus quoque est , aeternusque solus ; 

X* QLuo de argumento quamquam subtiliter non- 
nulla , quae non ita dilucide , disputarit in Cosmo- 
poeja Steuchus noster Eugubinus , non tamen in Pa- 
Jamitarum errorem ivit : quare , nisi domesticarum 
rerum quidam nos amor fallit , minus aequa vide- 

i 


Digitized by Google 


X VI )C 

furtiobis censura, qua magnus Petavius niagnuni 
hunc virum pungit ( adnotat. II. ) 

DE DEO TRINO . 

I. *|^ Lures in uno Deo personas esse e veteri Tc- 
“ JL stamento colligimus . 

II. Trinitatis mysterium ante legem Evangefi- 
cam Patriarchis , Prophetis , aliisque sanctitate , et 
peritia legum conspicuis Viris perspectum fuit . 

III. In novo Testamento arcanum istud divinum 
signis patefactum est, sententiisque splendidissimis, 

IV. Versus vii. Capitis V. epistolae primae 
%4 Johannis sincerus est . ( adnotat. III. ) 

V. - Antcnicoena traditio Patrum- illibate myste- 
Tiiim istud custodivit : quod quum demonstramus , 
feliciter e Socinianorum manibus eripimus antiqua 
illa Ecclesiae lumina , ac maxime Justinum (^ad- 
not. IV. ) Irenaeura , et Gregorium Thaumaturgum 
( adnotat, V. ) 

VI. Nicoeni Patres recte , sapienterque usi sunt 
voce ToS cfjioouqiou . 

• Vll. Sententia , quae ponit , nullam Sirmien- 
sem formulam fuisse unquam Liberii Pontificis sub- 
scriptione munitam , mulco nobis est probatissima 
( adnot. VI. ) • • 

VIII. Spiritus Sanctus tertia est Persona Trinita- 
tis a Patre , Filioque procedens .’ 

•' IX. Pudeat vero Graecos Schismaticos , qui ma- 
ledictorum aculeis in latinam Ecclesiam armati , de 
voce Filioque symbolo Constantinopolitano inserta 
nullum faciunt lamentandi modum} jure namque ea 
'VOX symbolo accessit . 

)C Vii X, 

At quo plane tempore universa Occidentalif 
Ecclesia accessionem illam stabiliverit , difficile ex- 
plicatu est . Certe neque Manuel Calecas , neque 
cum Andrea Cofcssensi Bellarminus , neque Julia- 
nus Cardinalis , neque Ludovicus Maimburgius hac 
de re satis recte judicarunt ; ipsaque Petri Pithoci 
plurimis accepta sententia difficultate non vacat . 

DE DEO CREATORE. 

•li Mnia, quae universi ambitu continentur* 
summus rerum parens Deus O. M. c ni- 
hilo creavit . 

II. Ex omnibus Dei operibus duo sunt praestan- 
tissima , Angelus, & Homo . 

III. Michaelem , et Gabrielem coelestis militiae 
Principes non esse creatos spiritus j sed illum eum- 
dem esse Dei Filium , alterum ipsam Spiritus San- 
cti personam ; Coccejus, Witsius , Odeus, Hulsius, 
Turreiinus , Freidlibius , Cloppcnburgius exHetero- 
doxorum gente affirmarunt : in quo per malitiam fa- 
bricarunt novitatem ab Ecclesiae sensu alienissimam. 

IV. Peccavit Lucifer, quod ut Deus esse concu- 
piverit . 

V. Infernus ignis, in quem Daemones cecide- 
runt , metaphoricus non est, sed vere corporeus - 
( adnotat. VII. ) 

VI. Perpetuus est etiam ille ignis aeternusque: 

in quo nullum redemptionis levamen persentitur . 
( adnotat. VIII. ) > 

VII. De Angelorum antiquitate non una Patrum, 

Doctorumque sententia est . Placet ea nobis , quae 
negat Angelos ante adspectabilcra hunc mundum 
conditos • tt 4 

' ( VIII ) 

Vin. Eorum refugimus audaciam i <]ui celebrem 
S. Augustini de creatione mundi sentendanl ita 
dispungunt , ut plane improbabilem dicant , er- 
roneam , omnium Patrum doctrinae contrariam ; 
et vix , quia tali patrono gaudet , non uti haereti- 
cam a Sancta Ecclesia proscriptam . 

. IX. Nihilominus mundi opificium per temporum 
intervalla , sex naturalium dierum curriculo , con- 
fectum fuisse existimamus . 

X. Deum sexto mundi dic multos ubique homi- 
- nes produxisse i unde ortum habuerint Gentiles j 
diu vero post creasse Adamum primum Judaeorum 
patrem exstiturum , fabella est sapiente homine in- 
digna ; certe enim, nulli ante Adamum homines 
sunt conditi * 

DE DEO INCARNATO . 

L 7 IA ad demonstrandam Incarnationem Ver- 
V* • bi Paganis esc veritas Christianae religio- 
nis; Judaeis exitus vaticiniorum ad Messiam per 
•tinentium^ 

II. Celebre, Jacobi oraculum in Christo adimple- 
tum est . , 

III. Atque ex omnibus hujus oraculi expositioni- 
bus pridem vulgatis , illa nobis commodissima vi- 
detur esse , quae sub nomine Juda , universum Ju- 
daicae gentis corpus complectitur ; maxime uti est 
,cl.Mazochii studiis , conjecturisque illustrata Spi- 
cii. Bibi. Tom. I. Diss.vin. p.i. Sect.4. et 5. ( 

tat, IX.) 

IV. Isaiae vaticinatio de Emmanuele a Virgine 
concipiendo explicanda est de Virgineo Messiae 

( IX ) 

conceptu, et partu, contra quam Judaeis , ac nuper 
Isenbielhsio probatum est . ( adtiotat. X. ) 

V. Testimonium Josephi Flavii de Jesu Christo 
genuinum est . 

VI. Christus Dominus non phantasticum et um- 
bratile corpus , sed solidum vernmque assumpsit : 

VII. Quamquam in Christo una persona sit ; duae 
tamen sunt inconfusae naturae , atque impermixtae. 

VIII. Fuligine , qua Scriptores quidam Hetero- 
doxi purgare volunt Nesrorii faciem , perperam 
tentant inspergere S. Cyrillum Alexandrinum . 

IX. ' Duplicem quoque voluntatem in Christo Do- 
mino cum Sancta Ecclesia profitemur . 

X. Honorium I. Rom. Pontif. Monothelitarum 
factioni naviter obstitisse existimamus , auctoritate 
adducti S. Maximi Martyris , Stephani Dorensis 
Episcopi : Pontificum praeterea RR. Johannis IV. > 
S. Martini I. » et S. Agathonis ( adnot.W . ) 

DE GRATIA CHRISTI. - 

I. Onnulla de C. G. disputaturi , primum , ne 
erremus, parvulos nos esse, atque humi stra- 
tos mortales reminiscimur \ deinde Scripturae san- 
ctae , Ecclesiaeque praeceptionibus muniti statui- 
mus ; Deum', qnaecunqiie in bonum hominum fecit 
(fecit autem plurima , quae neque^capere animo 
possumus, nec pro dignitate explicare ) ad gratiam 
ipsis vel parandam , vel elargiendam , tamquam ad 
caput consiliorum , ac curarum suarum omnium re- 
tulisse. 

II. Pretium j ac tamquam aurum , quo mittimur 

in possessionem summae felicitatis , in ea gratia 
positum est , quae fons dickur aquae salientis in vi< 
tam aeternam . 

III. Itaque et sancta Fides , et sancta opera, qui- 
I)us veluti gradibus ad coelum conscendimus , di- 
vino auxilio dante nobis comparantur . 

IV. Initium quoque Fidei gratiae dono accipimus. 

V. Ergo manifestissime credendum est , Latro- 
nis , quem Dominus ad Paradisum vocavit , & 
Cornelii Centurionis , ad quem Angelus missus est, 
ct Zacchaei , qui ipsum Dominum suscipere me- 
ruit , illam tam admirabilem fidem , non e natura , 
sed e divinae largitatis dono exstitisse . 

. VI. Pclagianae Haereseos a S. johanne Chryso- 
stomo nulla sunt jacta semina : imo argumenta , 
quibus ea praefocaretur , aureus Doct®r in suis scri- 
ptis reliquit . 

VII. Justis Dei mandata servare volentibus, at- 
que/ conantibus non deest Deus . 

VIII. Deus vult omnes homines salvos fieri , & 
ad agnitionem veritatis venire ; viae tamen ejus in 
providentia salvandorum inscrutabili obscuritate 
adeo sunt septae ; ut verendum sit , ne , quod mo- 
nebat Augustinus , pro earum illustratoribus inve- 
niamus praesumptores . ( adnot.WL ) 

IX. Justificationem Christianam per fidem sine 
operibus legis conferri perperam Novatores com- 
menti sunt . 

X. Multo vero minus eamdem justificationem 

confert fiducia , quam Dissidentes excuderunt ad li- 
berandos ab omni asperitate poenitentiae pecca- 
tores ♦ ^ 

ADNOTAT IONES 

; 'Nonnullis e superioribus Propositionibus illustrandis 
accommodatae * 

{/ 4 dnot.I ) In delectu argumentorum, quorum insignem co- 
piam ad exsistentiam Dei demonstrandam tot jam Philosophorum, 
ac Theologorum libri suppeditant, duos nobis canones constitui- 
mus : primum, ut fere nihil rationibus fideremus , quae c Philo- 
sophorum placitis ac sistem.itis non bene finnis proficiscuntur : 
alterum, ut ne ad nobilitandum unum aliquod argumentum reli- 
qua deprimeremus ; quod 1 ’ Kerminierii , ac Maupertuisii vitium 
fuit . Usi vero sumus in universa Theologiae tractatione sapientis- 
simis cl. Cardinalis Gerdilii praeteptionibus , quas in aureo Spe- 
cimine sparsit Theologicae Institutionis . Hunc librum italice scri- 
ptum Romae edidit an. 1 776. typis Puccinellianis . 

(II) Augustinus Steuchus Canonicus noster , Kisami Episco- 
pus, ac Sanctae Sedis Bibliothecarius anno 1496. natus est Eu- 
gubii . Devixitanno Magno probitatis^, ac doctrinae nomi- 
ne claruit. Plura edidit , quibus sui saeculi verae litteraturae Prin- 
ceps est habitus . Scripsit nonnulla contra Erasinum: plura con- 
tra Lutherum . Acre illi ingenium atque profundum ; subtilius 
tamen nonnulla , atque a Theologorum gustu remotiora scripsit: 
quo factum est , ut nonnullis interdum displicuerit . Plura qui de 
Steucho volunt, adeant clarissimum Tiraboschium in Historia Ita- 
licae Litteraturae tom. VII. part. I. lib. ii. §. xlv. Is enim e ve- 
tustis chartis Eugiibinis, Trombellii opera , sibi concessis plura 
refert scitu digna , quibus emendantur errores , in quos Nicero- 
nius , et Morandus de Steucho scribentes ceciderunt . Asservan- 
tur in Vaticana bibliotheca ineditae quaedam Steuchi Praefatio- 
nes , longiores eae , eruditione plenae , luceqiie dignae. Nunc,quod 
attinet adEugubini excusationem superiore propositione injectam, 
duo docti Viri nominandi sunt, qui pro sano ejusdem sensu scri- 
psere, Johannes Laurentius Bertitis Augustinianus, et Johannes 
Baptista Generius e Societate jesu: ille lib. II. Theol. cap. v. an- 
te propo*. primam j alter tom. II. Theol. Dogmatico-scholasticao 
pag. 91., et^j. , atque etiam alibi. 

(III) Facit veritatis amor , ut novum argumentum non disil- 
mulem , quo suspicari quis posset, extenuari nonnihil senten- 
tiam nostram . Nempe in nupera SS. Apostolorum Epistolarum 
editione, quam dedit Christianus Fridericus Matthaejus Rigae, 
an. 1782. typis Hartknocliianis , graeci decem , quos ipse recen- 

•*uit, Mosquenses codices carent ad unum omnes versu septimo. 
Ego vero vellem, multo plures alios pares illis laudare Matthae- 

jus potuisset ; quum hoc, quidquid codicum est, antiquissimiml 
no;i sit , quod e't ejusdem praefatione apparet, qiiuirique mendo- 
sum eo ipso loco , quod voculis destituatur ; immerito 

illi codicibus antiquitate majoribus, plane integris , et ad vulnus 
Mosquensium sanandum aptissimis praeferrentur. Sed libet refer- 
<re, quod Matthaejus , qua est ingenuitate, fragmentum edidit 
epistolae sibi ab Eugenio Chersonis et Slabinii, sic vocant, Archie- 
piscopo datae 1 quam consule post praefationem Matthaejanam • 
Sic enim i r rem nostram eruditus iste Heterodoxus; „ xtfi' ftdxn- 
,, wvfVa^nr de trihui teitibm in coelo certo sis certior ita J7ic 
„ repensse in codice Brycnnii ( antiquissimo illo) prout edidi, 
„ nunquam alias inserere ausurum , nisi ita reperissem . . . Ce- 
„ terum , quod addis , in nullo codice N. T. textum I. Joh. 
«,, cap. V. 7. de tribus testibus in coelo te reperisse ; hoc ego ita 
„ accipio, ac si de codicibus velis intelligi Mosquensibus N. T. . 
„ Et verum id utique, quod vetusta MSS. eo loco frequentissim* 
„ carent ; attamen nec illud te latet , nnl/a quoque occurrere , 
3, quae locum vel in textu connexum , vel margini adseriptum 
„ aderunt, eaque et numero plurima ^ ‘vetustare insipiia ^ ex 
„ quibus et editiones optimae N. T. adornatae sunt , veluti Com- 
„ plutensis, Roberti Stephani , Frobenii an. 1541. , Erasini 
,, an. ij)0. , et ceterae „ . Adert deinde argumenta alia a no- 
str.ftis proponi solita : maxime vero illud , quod certe invictum 
est: non sine violentia quadam dictionis , ct per soloecismum 
manifestissimum versum septimum ab eo capite dispungi posse . 
Apposite haec ille , atque e re nostra ; unum tamen ab eo scri- 
ptiun non fuisse vellem : postremum istud argumentum , quan- 
tum sciat ipse , a nemine hactenus observatum . Nempe idem , non 
snodo Maranus celebris lienedictimis in lib. de DIvin. D.N. J. C. 
aliique passiin Tlieologi argumentum tractarunt, sed perspicue 
attigit ipse Gregorius Nazianzenus orat. XXXI. pag. Tom.I. 
edit. Maurinac 177S. Paris. Hactenus de graccis codicibus pro rc 
nata . lacit miiic idem veritatis amor : addo etiam , fiducia in 
optimam, quam tuemur, causam , ut nominemus latinuni codi- 
cem eo versu vacantem . Est ilie praenobilis , qui in Cisterciensi 
snonasterio montis Amiatae agri Senensis diu servatus , paullo 
ante in Laiirentianam Florentinam bibliothecam translatus est. 
Dissertationem italice in eumdem scripsit vir cl. Angelus M.Ban- 
dinius, cdiditque Venetiis Toin.XVIII. Ferrariensis Opusculorum 
collectionis, an. 1786.; qua de re me monuit cl. Monsacratius 
Praesul Generalis Congregationis nostrne , et studiorum fautor 
praeseutissi nus . Jara vero quum judicio Angeli Roccae , le Lon- 
gii , Ba idi i'i , atque aliorum , paucissimos illi pares habeamus , 
nisi etiam primas Luter codices Europae biblicos obtineat; auctori- 

tatem propterea non mediocrem videtur idem sententiae oppositae 
conciliare . Sed nihil mimis . Qiiod ut sentiam, non modo Tri- 
dentini Concilii 'veterem l/ulgaru/f/ latinat» cum emnibui suis parti- 
bus approbantis auctoritas me movet ; neque dumtaxat vis illa , 
atque ubertas responsionum , quas nostrates argumento reddunt 
c codicibus versu vacuis petito: id, quod ipsos eciam Hetero- 
doxos premit; sed praeterea ratio me illa movet, quod laudatum 
codicem unum esse intelligo ex iis , quos undequaque conquiri , 
Romamque perferri Sixtus V. curavit , ut optimam Vulgati tex- 
tus editionem haberemus. Hujus rei notitia in ea integumenti 
parte , quae spectat codicem , expressa ita est charactere XVI. 
saeculo usitato : „ La presenteBibia a di 12. di LugJio 1JS7. fu 
j, portata air Illustriss. Sig. Cardinale Antonio CaralFa per 1 ’ope- 
,, ra dell’ emendazione della Bibia Latina vulgata , per ordine di 
j. Sua fiantita Sisto V. in Roma, e fu resti tuita alii ip. di Genna- 
ro i5po. alii Reverendi P. D. Marcello Vanni, et Don Stefano 
„ BIzzetti Monaci di Monastero di S. Salvatore ia Montamiata . 
„ Io Arturo de Conti d’Elci„ . Ergo tres annos doctissimorum 
hominum oculis usurpatus codex est, judicioque acri subjectus. 
Memoratur in iis Angelus Rocca Augustinianus, vir certe sum- 
mus, qui nobilitatem codicis apprime novit. Qiiare si docti il- 
li : si quod caput est , Romanus Pontifex versum septimum, quo 
carebat codex , retinuerunt ; qua tandem causa fecisse id eos , 
nisi gravissima judicabimus? gravissima, inquam , eaque mul- 
tiplici. Nam, ut reliquas mittam: illam prae ceteris orationis 
nexu tenoreque conclusam , quam non Erasmus , non Simonius 
nobis eripient unquam ; annon ii codices, qui priscorum Patrum 
manibus versabantur vel in primis Ecclesiae incunabulis ex au- 
tographis descripti , centenos sequiorum saeculorum codices in- 
pbscurare possunt? Non numero eos Patres : sunt enim notissi- 
mi . Unum dumtaxat Hilarium , quoniam huc deducimur , aliis 
adjungam, qui vulgo a TJieologls laudari solent; namque is ad 
eum versum respexit in excellenti quadam Epistola , seu Libello 
a Canonicis nostris primum Bononiae edito in Anecdotor. tom.II» 
part. 1. an. 1 7 j i- 

(IV) Diu torsit Theologorum ingenia celebris Justini locus 
ex Apologia I.nu.6., vexatus idem multiplici illorum explicatione. 
En verba , uti in postrema Justini opp. editione leguntur a Mau- 
rinis adornata : „ Sed eum ( Patrejn) , etEillum, qui ab co ve- 
,, nit, et nos Ista docuit, et ceterorum , qui illum assectantur, 
,, eique assimilati sunt , bonorum Angelorum exercitum , etSpI- 
,, ritum propheticum colimus et adoramus ,, : quibus vocibus 
cultum Justinus, quem Patri, Filioque reddi jubet. Angelorum 
exercitui videtur attribuere, iuquos certe veram ille divinitatem 

non contulit : intereaque Spiritum S. post Angelos conimemorat< 
Petavius , Biillus , Grabius , aliique senserunt difficultatem lo- 
ci . Itaque reliqui fecerunt nihil , quo elucidarent illum ^ emol- 
lirent , vindicarent . Sed omnibus felicius cl. Franciscus Flo- 
rius Ecclesiae Utinensis Praepositus cubare mendum in textu 
suspicatus est : detexit; reinquc doctis facile persuasit . Scilicet 
non (Tfarir ab Justino gracce scriptum vult illa , quae vox 
txcrcutit»; sed c[ua.Q dnccm txercitu: significat. Nam- 

que ad profanos scrioentem illum prima voce uti non potuisse : 
alteram , ad eam , quam agebat , Christianorum causam unice 
esse accommodatam: ejusdem vero possessionem aliis Justini locis 
praescribi , confirmarique . Eo factum est > ut is locus eximiam 
nobis hanc sententiam reddat : „ Adoramus Patrem , et Filium 
„ Angelorum exercitus ducem, et Spiritum propheticum Sed 
cl. Florii in hanc rem Divinatio ( sic enim per modestiam appellat 
ille gravissimum judicium a se datum ) tota legenda est . Prodiit 
Bojioniae ann. 1779. extypograph. S. Thomae Aquinatis. 

(V) Praeter ea loca, quae vulgo a Theologis afferri solent» 
purum ut Sanctum Thaumaturgum ab Ariana labe demonstrent, 
illustre aliud est in sermone ejusdem in omnes Sanctos a cl. 
Mingarellio nostro primum edito Bononiae typis Vulpianis an. 
,1770.,, Nunc vero ( secundus Adam ) propter hominem homo 
„ factus , ille , qui hominum amans est ac benignus , cum, qui 
„ humani generis hostis est ac inhumanus , divinitatis pede per- 
,, cutiens , et manu benignitatis ( dignitatisvc, qua Christus est) 
„ hominem portans , pedibus humanis invium aethera calcari 
„ fecit „ ; et pauca post verl)a „ Nunc vero is, qui dicitur ma- 
„ gni consilii Angelus , nec ascendit , nec descendit : unde enim, 
,, aut quo transmigrare potest ille , qui ubique praesens est? qui 
„ omnia implet ? qui mundi terminos manu tenet? Semel enim 
„ ascendit , semel item dcKcndit non per naturae mutationem, 
„ sed per benignae erga humanum genus bonitatis suae conde- 
„ icemknem 5 cc. ,, 

(VI) Pluribus doctis eadem haec de Liberio sententia stetit . 
In his praecipue nominandi sunt Dom.Corgnius Suessionensis Ec- 
clesiae Canonicus in dissert. critica et historica de Papa Liberio 
gallice edita , et recusa Parisiis an. 17^6. (qui liber raro nunc ob- 
Tius est),Card. Orsius in historia Eccles. tom.VI. lib.xiv. ; Franc. 
Ant. Zaccaria in dissert. de commentitio Liberii lapsu addita Ap- 
pendici tom.il. de Theol. dogmat.Dionysii Petavii ed.Venet.i 75 7« 
ac postremo dissert. vii. .tom. I. de rebus ad histor. , et antiqu. 
Eccles. pertinentibus; Ioh. Stiltingius in actis SS. totn. Vl.mensis 
Septembris ad diem 1^. ; Petrus l^ghus e congr.D. Paulli in Theo- 
logicar. iastit.Boiiouiae oditarum tom, I. ( sive singulari : neque 

enim > et dolendiim est , reliquos edidit vir acri certe Judicio ) et 
non vulgari eruditione ornatus, quem amicitiae gratia libens me- 
moro) ; Anonymus Augustinianus in supplemento fiuziano dc 
Theol. disciplinis ed. Ncap. 177J.J Josaphat Massarius congr. 
Matris Dei in dissert. historico-critica Romae 1778. j ac tandem 
Paul. Anton. Pauli ejusdem congr. in dissert. de S*Pelicc P.,et M. 
italico idiomate vulgata Romae an. i7go. , qui, etsi obiter , scite 
tamen hac de re scripsit. Lectu digna est conjectura , quam af- 
fert ipse, roganti ut satisfaciat : quare Liberiani lapsus opinio 
tam late percrebiierit , inque hominum animis tam altas radices 
egerit? Cui quidem sic roganti, non modo eruditiss. P. Pauli 
responsum , sed et aliud volo redditum : quale scilicet ? illud , 
quod mihi dabitur petenti : quare Isidorianae epistolae apud ma- 
jores nostros sincerae Pontificum vulgo sint habitae : aut quare 
Marcellinum Papam falso numini thurificasse, ad medium usque 
XVII. saeculum fuerit communi sententia judicatum ? Etenim 
hunc cunctis suffragiis tamquam calumniam passum nunc absolvi- 
mus : illas vero nothas esse , notum jam pridem est . , 

(VII) Estne fidei dogma istud,quod tradimus? quaerere sic quis- 
piam posset . Sunt docti Theologi , quorum libri omnium mani- 
bus tractantur, qui id negant . Ego vero quamquam nolo pa- 
lam doctis hisce viris repugnare ; dissimulare tamen non pos- 
sum , videri magni nominis Patres miilto aliter judicasse . Coii- 
sulantur Hieronymus in epistola ad Avitum , Orosius in commo- 
nitorio ad Augustinum , Fulgentius libro de Fide ad Petrum ca- 
pite xLiii., et XLiv. , Prudentius Tricatsinus noni saeculi 
scriptor libro contra Johannem Scotum Erigenam cap. xvn. ct 
XIX. Neque illud praetereundum ; in veritatem , quam supra de- 
fendendam proponimus, non modolatinain Ecclesiam , sed grae- 
cam etiam consentire , uti ea demonstrant , quae dissertatione II. 
de libris Ecclesiasticis prodidit Allatius . Et sane in Concilia 
Florentino etsi de igne purgatorio non idem gracci senserint cum 
Jatinis ; dc inferno tamen igne nulla inter eos quaestio exaudita 
est : nempe aliam hujus atque illius indolem graeci censebant 
esse . Fugit fortassis haec observatio illustres illos Theologos : 
quae nisi fugisset , nullum , credo , praesidium opinioni suae 
constitutum in ea Synodo judicassent . Iis certe concedam , nul- 
lo Ecclesiae decreto publico veritatem illam hactenus consigna- 
tam esse . Ast quum Scripturis sanctis , atque universae Patrujn 
traditioni insigniter accepta eadem referatur ; nec Patres desint , 
qui , ceteris non renitentibus , in fidei dogmatibus eam nume- 
rent ; veritas , inquam , fide tanta communita ad fidem ut per- 
tineat , necessario Ecclesiae definitio requiretur? Aliorum judi- 
cium sit I Ego unum libere affirmabo : corporeum esse iuferoi um 

Ignem j nisl fide tenendum sit: tenendum autem nec pauci, nec 
non graves Theologi post illos Patres volunt ; non posse saltem 
sine insigni temeritatis nota denegari . Porro Majores nostri, quo- 
rum nobis sub disciplina vivendum est, quam vim iiiessc judica- 
verint Ecclesiae auctoritati non definientis solum , sed propo- 
nentis, ac docentis: et fidelium in re doctrinae consensionem 
etiam sine Concilio Oecumenico, ac sine Sedis Apostolicae defi- 
nitione quanti faciendam docuerint et scimus, et qui nesciunt, 
facile ex. Augustino discent cp. LIV. al. CXVIII. ad Januar, 
cap.i. , et libro contra Epistolam Manichaei capite v« iiumerovi. 
ut mittam alia loca bene multa . 

(VIII) Annon Deus nonnullo saltem temporis intervallo mi- 
serorum poenas interdum minuat ? Dictum et hoc aliquibus noni 
modo Heterodoxis , verum etiam Catholicis, quos tamen seve- 
riores fiiisse vellem . Namque apud Ecclesiam exploratum est , ni- 
hil unquam de summo damnatorum supplicio fore remittendum • 
Id quum heic reputo, non injucundam operam me facturum 
arbitror , si antiquam Missam exhibuero e rituali codice biblio- 
thecae nostrae S. Salvatoris ; ( quae alias est etiam edita), quanti 
ca valere debeat, deinde dicturus. Venetus codex est , vel Torcella- 
niis ( ut verius puto , atque ostendam in conspicuo poenitentiali 
Ordine ex eodem descripto , quem illustratum propediem , Deo 
dante , vulgabo ) : pertinet autem ad XI. Ecclesiae saeculum • 
„ Sic illa : „ Missa pro cujus anima dubitatur • Oratio . Omni- 
„ potentem , ac misericordem Deum , fratres charillimi , qui 
5, habet potestatem mortificare, et vivificare, deducere ad infe^ 
„ ros, et reducere , et vocat ea, quae non sunt, tamquam ea, 
3, quaesunt, cujus potestas in coelo, et in terra, in mari, et 
„ in inferis pleniter adstat , humiliter dcprecaimir pro anima fa- 
„ muli sui ilU , quem subito evocavit a praesenti saeculo absque 
„ poenitentiae spatio , et si forsitan ob gravitatem crimiiiivm non 
„ meretur surgere ad gloriam, per haec sacrosancta oblationis li- 
„ bamina tolerabilia fiant ipsa tormenta. Praestante’&c.„ Secr, Sii- 
„ scipe Domine *, clementissime Pater, pro commemoratione fa- 
„ muli tui / 7 /. hostiam placationis et laudis, ut sacrificii praesen- 
,, tis oblatio ad refrigerium animae ejus , te miserante , perve- 
3, niat . „ Poitcotmnunio . Miserator , et misericors , et pa- 
,, tieiis et multum misericors Domine , si iniquitatem observa- 
„ veris, qui sustinebit ? Precamur ergo universam clementiam 
„ tuam pro anima famuli tui ; 7 /.,ut cui parva fiducia suppetit actio* 
3, nuin , sola gratia tua copiose resplendeat , ut vel veniam opc- 
„ ra manuum tuarum sentiat in inferis , quam ad imaginem 
„ tuam creare dignatus es . ^^c. „ Vidit hujusmodi Missam 
Leibnitiu^ , atque ad invidiam Romanae Ecclesiae, creandam iu 

Theodicca comniemonvlt ( pag. optimae edJ^Forits Geneven- 
sis ) , noa tamin edidit t Verum e>e ca sententiae', quae Ecclesiae 
insedit, nihil detrahitur. Aede similibus pene Missis datum ab 
nonnullis hoc judicium scio: explicandas eas esse de animabus , 
quae purgatorio carcere detinentur. Sed vereor, ne quibusdam 
parum haec responsio in re nostra probetur . Ergo sic statuo: pri- 
vatam hanc Missam esse , neque Ecclesiae assensione munitam; 
cujus quae meas exstiterit , institutumque , juverit quum ex alii# 
Patribus recognoscere , tuni maxime ex Augustino lib. XXI. de 
civitate Dei cap. x. , et cap. xxiv. , quae loca plane illustria eo 
libentius indigitantur a me, quo intellectum uno tempore sit, 
perinjuriam nonneminem de eo scripsisse , perindeac memoratam 
poenarum minutionem non repudiaverit . Jam vero , etsi incolu-< 
mem volo Ecclesiae fidem , non propterea tamen ritualem nostrum 
codicem adspernor : qui, quanti faciendus sit , in Ordinis editione 
patelaciam . Itaque animadverti cupio : per anteacta saecula in- 
valuisse apud nonnullos opinionem levamen aliquod damnatis 
tribuentem . Scilicet neduni Goteschalchus IX. saeculi scriptor re- 
probos volebat postulare a Deo poenarum suarum lenitatem , uti 
Leibnitius ipse notavit ; sed et Prudentius saeculo V. in Hymno 
de novo lumine Paschalis sabbati sic cecinerat : „ Sunt et spiri- 
„ tibus soepe nocentibus Poenarum celebres sub styge feriae,,, 
et his , quae sequuntur , affinia . Consulatur in hunc locum ma- 
gnae eruditionis vir faustus Arevalus in Prudentianis cap. xviii. 
tom. I. Prudentii carminum Romae edit. ann. jySH, Praeterea iri 
eamdem sententiam ivisse Ildephonsus visus est , seu quisquis 
auctor sermonis V. de Assumptione, ejuis nomine inscripti . Ini 
eamdem S. Odilo, qui in sermone item de Assumptione paria, 
quae Isidorus, scripsit . Senserunt id etiam alii , quos nominat 
Sixtus Senensis Bibliothecae sanctae lib. VI. cap. xlvii. Horunx 
etiam meminit S.Thomas,e quibus nonnulli circa XI.EccIesiae sac- 
culum floruere . Vid. Angelicus in IV. Sent. art. 2. q.a. in corpo- 
re . Ergo quamquam haec opinio a communi Catholicorum sen- 
su hoc tempore aliena sit, ut PetaVius ipse concedit ; imo et ante- 
acto majorum gentium Patribus, atque .Theologis fuerit impro- 
bata ( quidquid contra nonnemo dicat ) ; dissimulare tamen 
non possumus, fuisse eamdem apud nonnullos pios probabiles- 
que scriptores , mollis cujusdam humanique sensus ductu , per- 
vagatam ; toleratam et ipsam ab Ecclesia . Itaque apposite aje- 
bat Augustinus Enchiridii cap. cxii. „ Poenas damnatorum cer- 
,> tis temporum intervallis , existiment , si hoc eis placet, alt- 
„ quatenus mitigari , dummodo intelligatur irt eis manere ira. 
„ Dei, hoc est ipsa damnatio „ . Ergo in qua opinione veteres 
illi pietatis viri fuerunt , in eam nostrae Missae Auctores 

videntur prolapsi ; sed aeque nostrae tantum : illius etiam , cii- 
jus meminit Lamius c MS. Bibliothecae Richardianae codice 
saeculi item XI. > tom.XII. deliciarum Eruditor, pag.gii.; nam- 
que ejus Missae eaedem fere voces suntj quae nostrae : sensus 
certe idem . 

( VIIII) Animadvertit Vir cl. > post solutam Babilonicam capti- 
vitatem } et aliquot ante Christum saeculis omne tribuum desiis- 
se discrimen , nec ultra cx:gr: terram Zabulon , terram Nephtali&cc* 
fuisse appellatam > excepta tribu Juda , quae Jerosolimis, et ii? 
Judaea s^es pristinas, nomenque retinuit. Imo, ait, tribus ea- 
dem ita ab aliis observabatur, ut gens tota in Judaeum nomen 
tandem concesserit : quasi Juda tribus omnes veluti absorbens 
alias complecteretur, aut istae in eamdem cum Juda familiam 
concorporatae essent, aut arrogatae . Acsicuti jure Romano sive 
adoptio, sive arrt^atio generationem per omnia imitabatur, tran- 
seuntibus arrogatis in arrogantium patriam potestatem , in no- 
mina, in tribum, in sacra , et in ipsum jus ad regnum ; sic 
ubi reliquiae decem tribuum ab Juda in domum unam recollectae 
fuere, ex iis prognati, non ut hospites , et amici, sed quasi 

tribules in posterum habiti sunt . Hinc Assamonaei , qui 
diu remp. rexerant, non ut Levitae, sed ut veri Judaei censebantur i 
et quasi tribules illius principis, quae quamvis per Levi arroga- 
tum a se cum aliis, regnare semper ipsa putabatur . Hinc vers. 
VIII. Jacobaei vaticinii ; Juda te laudabunt fratres tui, ita vertit 
Targum Jonatanis bcn-Uzicl , et Jerosolimitanuin : Juda te lauda- 
bunt fratres tuti et vocabuntur cmnes Judaei de nemine tuo. Putaruiit 
ergo hi paraphrastae , illud I.audabunt te fratres tui tantumdem 
esse, quod Pacabuntur de nomine tuo Judaei , non quasi fratres j 
sed quasi de sua tribu descendentes. Sicut ergo in aliis tribubus 
post nomen cujusvis Israelitae addebatur v: g: Kubeni i idesC 
Rubenita , ita ante Christi adventum post proprium cujusque 
nomen subjicietur Jeudi , idest Judaeus , tamquam prosapiae no- 
men , ac veluti ex vi arrogationis et sacra , et tribum ipsam ado- 
ptantis consecutus, sicut in adoptatis, et arrogatis fiebat. Qiio- 
circa cum Assamonaei proprie ad Judac tribum pertinerent j hinc, 
quamdiu hi regnarunt, non est ablatum de Juda sceptrum . Tum 
vero ablatum est, cum dominatus ad Romanos transiit; quan- 
do et Judaei fassi sunt, se non habere Regem, nisi Caesarem. 
Quamquam vero haec pulchre atque apposite ab Auctore videan- 
tur explicata; praetereundum tamen non est ; nodum nobis obji- 
ci in iis vocibus et' Dux de femtre ejus , quae videntur nihil 
aliud esse, ni'i honesta organorum , quae generationi inserviunt 
circumlocutio. Audiatur ergo non involuta, sed nitida et‘muIto 
expeditissima hujus nodi explicatio aU ipsoMazochio data. No* 


Digitized by Googie 


t 


, . C *« ) 

tat ille a reiel pet oriri ihtpH peditem , qjitae vox (xstat Ca^. xti* 
Exod. ij. . Istud verora^larty quod in hac prophetia odcurrit, 
duale vulg6 censeri, wtmibbenragla» sit: De inter pedes ejus \ sed 
raglau hujus loci non a duali raglaim , sed a plurali raglim , idest 
pedites profectum putat, ut sensus sit : Non recedet sceptrum de /«• 
dti nec Legislator de peditibus ejus , donec &c., ubi peditem idesa es- 
se ac popularem demonstrat , quia ab antiquissimis temporibus 
mares quilibet ad patriae defensionem sese prognatos reputabant, • 
et a prima aetate militiae nomen dabant, unde peditis ^ civisque. 
vocabula synonyma habebantur . Nam sicut Romae ex censu 
Ser. Tullii cives quilibet , utpote ad militiam nati , in aliqua 
classium a Servio institutarum fuere censiti ; hoc idem in popit- 
Io Hebraeorum factum «st, ut patet excitato loco Exod. xii.j 7.4 
ubi sexcenta millia peditum numerantur, qui in terram Chanaan 
militari forma processere ; licet non plures numero essent Israe- 
litae omnes ex ^gypto prodeuntes . 

(X) Judaeis , quod incredibile videtur dirtu ! non ita pridem 
accessit Johannes Laurentius IsenbiehJs Sacerdos Moguntinus , 
et Scripturae sacrae Professor . Is anno 1778. librum ^iditger- 
manico idiomate inscriptum: s Novum tentamen in prophetiam 
de Emmanuele t= , quo contendebat , Isaiae oraculum dc divino 
Emmanuelis ortu non ad Virgineum Deiparae partum, non ad 
verum Emmanuelem Christum Dominum ullo sive litterali , sive 
typico sensu pertinere . Ut liber furtivis typis vulgatus est, hor- 
ruere Catholici , in primisque inclytae Germanicae Nationis Epi- 
scopi commoti sunt . Liber proscriptus . Auctor docendi gradu 
dejectus , suspensiisa sacris, carceri primo mancipatus, deinde 
in Orbacense monasterium relegatus est. Extingui tamen flam- 
ma nondum potuit . Qiiamobrem ventum est , more majorum , 
ad Apostolicam Sedem , ejusque judicium imploratum . Litterae 
ab ea datae sunt die 20. Septembris an. 1779. , quibus damnatus 
est liber atque prohibitus , nequid ex eo Christiana respublica 
detrimenti caperet . Sic finita causa , erroris ipse auctor de «r- 
fore decessit. Illi vehementer gratulamur. Sed hinc discant con- 
tradictores nostri ( peregrinos ne a fide compellabo , an dome- 
sticos, quibuscum nobis pro orthodoxia per haec tempora pugnan- 
dum est ? ) ab suis erroribus , quibus tantopere solicitatur Ec- 
clesia atqiie angitttr, resipiscere . 

(XI) Etsi nunc temporis fere omnes, si Heterodoxos excipias 
Honorium probent , fuisse erroris prorsus immunem ; non unam 
tamen omnes insistunt viam . Nam plures liberant ab errore il- 
lum : negligentiae tamen condemnant . Contra npn pauci , nihil 
cum peccasse defendunt . Sunt in his Albertus Pighius lib.IV.hie- 
rarchiae Ecclesiasticae cap, vi ii.j Robertus Bellarminus de R, 

Pontifice HbilV. cap. XT. , Caesar BaroniuS ad an. Franef- 
scus Marchesius in Clypeo fortium ; DanieI Papebrochius in 
Conatu chronico-historico part. I. dissert. xv. Favet etiam satis, 
aperte Petavius lib. I. de Incarn. cap. xxi. , eodemqUe demum re- 
cidit Christianus Lupus in disserf.de VI. Synodo cap. iv. , et Joh. 
Lauren. Bertius in lib.XXVI. de Theol. disciplinis cap. ii. ; et ne 
omnes recenseam , Joh. Baptista Bartholus Episcopus Feltriensis 
, in Apolog. pro Honorio I. , ed. Ausugii 1750., et Petrus Ughus in 
suo de Honorio libro Bonon. vulgato an. 1 784, : qui dub viri do- 
cti eam faciem Honorianae defensioni dederunt , ut fere nova vi- 
deri possit, maxime uti est ab altero adabre , solideque elaborata. 
Horum studia vehementer probamus : damusque operam , uteam- 
dem defensionem bono in lumine collocemus j in quo quum mul- 
ta demonstranda nobis ipsi proponimus , tum illud in primis : 
Romanam Ecclesiam nunquam latae Orientalibus ( sic Episco- 
pos VI. Synodi appellabat Hadrianus II. ) in Honorium sententiae 
subscripsisse . Hanc vero defensionis partem nobiliorem certe ; 
difficiliorem tamen, ut ingenue fatendum est, multo argumen- 
torum instructu contitemur ; e quibus placet unum afferre, quod 
domesticum est . Nempe in nostra D. Agnetis Basilica , ad viam 
Nomentanam posita, exstat adhuc ab Honorio I. constriN 
cta ( ut liber Pontificalis memoriae prodidit) et wusit>is ornata, 
quae Martyrem sanctissimam mediam exhibet inter ipsum Hono- 
rium ad dexteram; Symmachum ad laevam (ut harum rerum pe>. 
riti censent). Habet praeterea in ora interiore duodecim carmina, 
in quis tria haec minime praetereunda : 

PRAESVL HONORIVS HAEC VOTA DICATA DEDIT 
.VESTIBVS ET FACTIS SIGNANTVR ILLIVS ORA 

EXCITAT ASPECTV LVCIDA CORDA GERENS 

Hinc enim jure; colliges , Honorii damnationi nunquam Ro- 
mae esse subscriptum . Perpetuo quippe mos in Ecclesia viguit , 
eorum, qui anathemate ferirentur , imaginem, praeconium, 
notnenque sacris praesertim aedibus dispungendi . Atque idcirco 
>VI. Synodi Patres , uti liber Pontificalis in Agathone refert ,, ab- 
stulerunt e diptychis Ecclesiarum nomina Patriarcharum, vel 
„ de picturis Ecclesiae figuras eorum , aut de foribus, ubi esse 
,, poterant; Idest Macarii , Cyri, Sergii, Pyrrhi, etc. „ : quirt 
ct Honorii , utpote a se damnati , nomen , imaginemque dlspu^ 
Ierunt , quae postea Banlanes restitui jussit . (^are si Honorii 
damnationi Romana Ecclesia subscripsisset, absidam illam mi- 
nime tolei asset ; toleravit tamen , imo diligentia quanta potuit 
soaservavit ; notat enim Joh. Ciampinins part. II, Vet. moni- 

mcntor. cap. xjv. „ amborum Pontificum vultus pictura fuisse 
suppletos, quia musivum deciderat „ . 

(XII) Mirifice facit in hanc propositionem , imo in universam 
de Christi gratia, et ea;n,quae de Deo Incarnato est, tractatio- 
nem Epistola hactenus /»fi//VaFrancisci Petrarchae, quam subjicio* 
Una ea est ex ducentis fere munero ineditis mihi a d. MingarelJio 
traditis ( quem praeceptorem quondam meum amantissimum gra- 
ti animi, atque honoris causa nomino); ut quum per otium li- 
ceret, de iis illustrandis , edendisque cogitarem. En illam; 

„ Ad Amiciun in fide Catholica haesitantem . Epist. iv. 
„ liu.XVl. Familiarium . 

„ Mitto alia, de quibus colloqui dabitur, ut spero : unum 
periculum majoris ( sic ) , et quod moram respuit, scribam. 
„ Suspiciones tuas de smnnia salutis aegre fero : quod saepe 
,, tibi praesens dixi : sed ut video , non tam saepe , quam de- 
,, bui , et quam duro pectori necessariu-m erat , ut frangeretur . 
„ Qiiid vero nunc aliud rear inter ambages rerum , et fallacias 
„ diaboli animum cogitantis involvere , nisi id quod negari non 
,, potest , non esse dignum genus humanum , cui haec coelitus 
„ fierent, quae facta credidimus? eo quod hic fur, ille perju- 
„ rus, ille sit adulter , et talibus plena sit omnis terra, quales 
„ induxisse legimus Creatorem, ut diceret : p«ciiitet me fecisse 
,, hominem . Quomodo ergo talia tantus tam indignis ? Haec 
„ fortasse nunc tecum dicis . Animadvertere autem oportet, non 
„ haec ad incredulitatem, sed ad humilitatem, et gratitudinem 
„ debere conferre . Pauci beneficiis Del digni : fateor : imo niil- 
„ Ius omnino , nisi quem ille dignum fecerit . Tanto major illa 
benignitas , liberalitas clarior , insigniorque clementia • Illud 
,, forte etiam tuas suspiciones exaggerat , quod ante Christi ad- 
„ ventum tot vel ingenio, vel moralibus virtutibus excellentes 
„ viros fuisse , nemo dubitat : nobis autem hodie funditus vir- 
„ tutes, et ingenium deesse, ut minus evidens foret. Nutat hinc 
„ animus , et quod cur fieret , non videt , factum esse non cre- 
„ dit . Sed et hoc eodem spectat , et tale est, quod devotionem 
„ augere , atque dilectionem , non incredulitatem parere debuis- 
„ set : ut quo indigniores nos agnoscimus , eo majorem illius 
,, erga nos munificentiam agnoscamus, et miremur. Sed non 
,j usque adeo miremur , ut negemus : quis enim nisi pessimus 
„ a danino suo valde sine meritis honestatus, aut domino re- 
„ bellat , aut accepti beneficii obliviscitur , et non potius dIcitJ 
„ gratis me amasti , indignum melioribus praetulisti : habeo 
„ gratiam : agnosco pium dominum : agnosco fortunam opti- 
„ main , quam tu mihi fecisti : virtuosorum proemia sine virtn- 
» te percipio ; felix wltro factus sum : bo? ipHun noa meo la,- 

w borC( sed taa benevolentia quaesitum non tnihf} non alten , 

M sed tibi uni debeo . Quid autem in omni doctrina > quae de 
^ Christo traditur ab his> qui veritatem ipsam, qui Christus 
„ est, diligunt: quid, inquam, vel impossibile Deo est , no> 
„ bis incredibile, nisi quod tanta Dei humilitas , tanta mise> 
„ ricordia, et erga hominem pietas ostenditur, ut eam vix c?r 
M pere possit mens humana : et per omnia verum est quod ait 
>, Augustinus in Psalm. cxlvii., quoniam etiamsi certa sunt , 
quae multum laeta sunt , vix creduntur. Habes ergo mortalis 
„ homuncio, unde incredulitate deposita gratiarum suscipias 
„ actionem ; felicior factus es , quam credere potuisses . Crede, 
M c^uod factum est: ipsa Dei sapientia , unicus, consubstantia* 
„ hs , et coaeternus Patri Filius ad te libeiandum venit . Pote- 
„ rat et de majestatis suae solio jubere , et necesse erat pareri in 
„ coelo , et terra . EHicacius agere voluit , et humilius : totum 
„ hominem suscipere dignatus est, ut ait Augustinus . Et Ver> 
M bum caro factum est , et habitavit in nobis . £t sequitur ra- 
„ tio . Ita enim, inquit, demonstravit carnalibus, et non va> 
„ lentibus intueri mente veritatem , corporeisque sensibus de- 
„ ditis, quam excelsum locum inter creaturas habeat humana 
„ natura : qqod non solum visibiliter : nam id poterat et in ali- 
„ quo aethereo corpore ad nostri aspectus tolerantiam temperato; 
,, sed etiam hominibus in vero homine apparuit . Cujus quoque 
w dicti ratio subsequitur : ipsa enim , ait , natura suscipienda 
„ erat , quae liberanda . Hactenus Augustinus . Sic ergp,amice, 
„ ciun te periclitantem Deus cerneret , perire non est passus , 
„ cumque prostratum verbo posset , malqit manu attollere : et, 
,, qui ardenter amantium mos est, sese in terram inclinavit, ubi 
„ tu jacebas , atque ulnis amplexus substulit , in quo gravissime 
M premebaris,pondus subiit , transtulitque peccatum tuum . Im- 
M pictum est illud Davidicum : quantum distat ortus ab occi- 
M dente , longe fecit a nobis iniquitates nostras . Poterat , ut di- 
M xi , verbo facere: sanguine suo fecit , et ut ait quidam , hoc tc< 
M cum est percussum sanguine foedus . Noli tu illud frangere : 
„ ipse enim servantissimus promissorutq est • Si potuisse illuni 
», te liberare certus es , voluisse quid dubitas ? quid credere haesi- 
„ tas , quod et necessarium tibi est , et facile largienti , et 
M sua dignissimum majestate ? quid times, quod valde deside- 
a* ras , in animum admittere ? nisi quia , ut dixi , et ma- 
„ gnum gaudium mens angusta non recipit , ?t te tanto 
a, munere sentis indignum ? Gaude jam toto animo : habes unde: 
M tantaque gaudendi materia est, ut eam vix apprehendas . Hinc 
„ nempe magis consolari, non minus credere convenit: tu in-r 
» dignus, ille benignus» ; tupeccatmr, ille misericors «Agnosac- 

i, berieficlum , amplectere gratiam , pelle suspiciones': longo si- 
„ uc fine supplicio dignus eras : gloria tibi , nisi renuis , aeter- 
„ na proponitur: severum judicem metuebas , pium patrem in- 

j, venisti . Quo^.nodo miseretur pater filiorum , misertus est Do- 
„ minus timentibus se : non quia id nostra peccata mererentur, 
,, sed quia ipse cognovit figmentum nostrum , et- recordatus est, 
,, quoniajn pulvis sumus . Non ergo tam peccatis nostris irasci- 
„ tur, quam fragilitati compatitur; et indigentibus .opem fert. 
,, Tanta res est , ut non facile credenda videatur : pro malo bo- 
,, num, pro offensa gratiam referri , ab eo praesertim, quem of- 
„ fendisse tam indignum sit , et qui se tam facile possit ulcisci 

credenda tamen haud dubie est, et agnoscenda misericordia 
-5, Redexnptoris : quoniam, ut in eo libro, quem profundissime de 
„ vera religione fundatum edidit, pater ait Augustinus :.Noii 
•„ jam illa hominis sacrosancta susceptio , et Virginis partus , 
et mors filii Dei pro nobis , et resurrectio a mortuis , 
et in coelum ascensio , et consessus ad dexteram Patris, et pec- 
• „ catorum abolitio , et judicii dies, et corporum resuscitatio , 
„ cognita aeternitate Trinitatis , et mutabilitate creaturae cre- 
„ duntur tantum, et non etiam judicantur ad summi Dei mise- 
,, ricordiam , quam generi humano exhibet, pertinere. Pro qui- 
,, bus omnibus, amice, admiratio nobis ingens, fateor, stupor- 
„ que salubris , et pavor devotus amplectendus atque tenendus : 
9, quoniam vere mirabilis in altis Dominus , vere magnus et 
terribilis super omnes, qui in circuitu ejus siuit , vere terri- 
9, bilis in consiliis super filios hominum , idem tamen suavis , 
et mitis , et multae misericordiae omnibus invocantibos eum : 
9, 'idem miserator ^t misericors Dominus, longanimis et multum 
■„ misericors, et patiens et multae misericordiae, et verax: idem 
7, dulcis et rectus Dominus, et qui legem dat delinquentibus; in 
9, via : hanc legem scilicet,ut ad eum . redeant , et salventur • 

9, Qiiid mu 4 ta? profecto ut nemo terribilior *, sic nemo miseri- 
9, cordior, nemo tranquillior : multos laborare cogit, ne lasci- 
„ viant: periclitari aliquos sinit, ut corrigat: neminem vultpe- 
9, rire , atque omnia facit, ne pereamus. Itaque pellenda procul 
„ desperatio, abjicienda durities , exuenda impietas, increduli- 
„ tas relinquenda : quod enim nemo sanus ignorat , nihil impos^ 
sibile, imo nec difficile aliquid est Deo : quod nemo plusdiffi- 
„ dit, nihil illi arduum videtur, quod ad salutem suae pertineat 
9, creaturae: perversi ingenii est suspicari aliud ; et misereri, ac 
9,' peccata diluere vel nolle Deum , vel non posse : hinc enim , 

„ non de fonte alio desperatio nascisolet: qnoriim altero bonus^ 

9, altero negatur omnipotens ; utraqiie blasphemia est in. Spiri- 
99 tum S« , quae neque in hoc^neqiie in fnturo saeculo dimittitur: 

■„ dum summe potenti , summeque bono vel impotentia iiHa, vel 
,, invidia nostrae salutis objicitur . In quod malum incidisse cre- 
» ditur Cain j ubi ait: major est iniquitas mea , quam ut veniam 
y, merear : neque enim njajor esse poterat creaturae miseria , 
,, quam misericordia creatoris . In hoc ipsum Judas infelix inci- 
y, dit, quando, projectis argenteis in templo, abiens laqueo se sus- 
,, pendit : qui etsi multo amplius peccassct , quam Cain , de- 
„ speratio tamen illi et solum obstitit, ne misericordiam inve- 
yy niret , quam si a Christo petiisset , invenisset , ut Ambrosip 
y, placet : nunc neque misericordiam petiit, et apud illos se peccas- 
„ se confessus est, qui de peccato ejus gaudebant , de supplicio 
„ non curabant . Postremo magis , ut Hieronymo videtur, despe- 
ratione Christum laesit , quam proditione. Memorandum val- 
j, de ! Quid ergo ? Potest Deus omne , quod vult : vult autem 
„ omne, quod nobis salutiferum novit: hoc firma fide constan- 
„ tique fiducia tenendum est . Cessent inanes et pavidae conje- 
,, cturae , ct religiosae aures susurris doemonum obstruantur * 
y, Magnum fuerit propter nos Deum suo quodam mirabili more 
„ nasci : majus inter necessitates miseriasque nostras vivere : 
,, maximum plus quam nostro communi , suo quodam ad nos 
„ misericordi , in se autem miserabili more mori . Mira haec 
„ et ineffabilia quaedam divini amoris signa : quis neget? Sed an 
„ ideo nos ingratos faciet beneficii magnitudo ? Absit a menti- 
„ bus piis hic furor . Sentiamus nos beneficiis tantis indignos , 
„ et nos ad persolvendas meritas grates verbo etiajn longe impa- 
-9, res agnoscamus : victam fragilitatem nostram immensa Dei cle- 
„ mentia fateamur : animo tamen, quantum possumus, grati si- 
„ mus , et obsequentes , et creduli , ct fideles : neque quia res 
„ magna, nos indigni, ideo nobis illum consulere nequivisse aut 
„ noluisse propter inaccessibilem suae potentiae ac pietatis exceU 
„ ientiam desperemus. Vale 1 1 1 1. Kal. Aprilis . 

HaMitur publica disputatio in Basilica S, Vitri ad Vincula 
oinno Mense Die Hora 

Traeerit disputationi Dont, Vincentius Garofali l^omanus 
S, T.V.yCt Congreg. SS. Salvatoris Canonicus . 


imprimatur. 

5i videbitur Reverendifllrao Patri Magiftro Sac.Palatii Apoftolici 

F. X. Archief.Larifs.y ac ytcejg. 


imprimatur. 

Fr.Th. Maria Mamachius Ord,Pr«d. Sac.Palatii Apoftolici Magifter» 

